open-index/open-wikipedia-markdown huggingface dataset:
ხორასან-რეზავის ოსტანი

**ხორასან-რეზავის ოსტანი** () — ირანის 31 ოსტანიდან ერთ-ერთი. ესაზღვრება ირანის 4 ოსტანი: ჩრდილოეთი ხორასანი, სემნანი, იაზდი და სამხრეთი ხორასანი. ხორასან რეზავს ესაზღვრება ავღანეთი. ადმინისტრაციული ცენტრია ქალაქი მეშჰედი. ხორასან-რეზავის ოსტანის მოსახლეობა შეადგენს 5,593,079 ადამიანს. 

ხორასან-რეზავის ოსტანში საკმაოდ ბევრი ენაა გავრცელებული. მოსახლეობის ძირითადი ნაწილი საუბრობს: სპარსულ, თურქმენულ და ქურთულ ენებზე. 

## ადმინისტრაციული დაყოფა 
ხორასან-რეზავის ოსტანი იყოფა 19 შაჰრესტნად.

* ბერდესკენი
* ქენარენი
* დერგეზი
* ფარიამენი
* გონაბედი
* კელეტი
* ქაშმარი
* ქეფტი
* ქელილებადი
* მეშჰედი
* მნეიშებური
* ქეანეთი
* ქუჩენი
* რაშთქერი
* სებზევერი
* სერექში
* ტეიბედი
* თორბეთ-ე-ჯანი
* თორბეთ-ე-ჰეიდერიეჰი

## რესურსები ინტერნეტში 
* The text of the law for division of Khorasan into three provinces (in Persian) 
* Cultural Heritage Foundation of Khorasan 
* Razavi Khorasan Province Department of Education  (in Persian)
* Imam Reza Shrine Official website 
* Mashad Mayor's Office 
* Central Library of Astan Quds Razavi Official website 
## სქოლიო
კატეგორია:ირანის ოსტანები
სამხრეთი ხორასანის ოსტანი

**სამხრეთი ხორასანის ოსტანი** () — ირანის 31 ოსტანიდან ერთ-ერთი. ესაზღვრება ირანის 4 ოსტანი: ჩრდილოეთ ხორასანი, ქერმანი, იაზდი, სისტანი და ბელუჯისტანი და ავღანეთი. ადმინისტრაციული ცენტრია ქალაქი ბირჯენდი. სამხრეთ ხორასანის ოსტანის მოსახლეობა შეადგენს 636,420 ადამიანს. 

სამხრეთი ხორასანის ოსტანში ყველაზე გავრცელებული ენაა სპარსული. 

## ადმინისტრაციული დაყოფა 
სამხრეთი ხორასანის ოსტანი იყოფა 7 შაჰრესტნად .

* ბიჯენდი
* დერმიენი
* ფერდოვუსი
* ნეჰბანდენი
* ქეანი
* სერეიენი
* სერბიშეჰი

## რესურსები ინტერნეტში 
* The text of the law for division of Khorasan into three provinces (in Persian) 
* Cultural Heritage Foundation of Khorasan 
## სქოლიო
კატეგორია:ირანის ოსტანები
სისტანი და ბელუჯისტანის ოსტანი

**სისტანი და ბელუჯისტანის ოსტანი** () — ირანის 31 ოსტანიდან ერთ-ერთი. ესაზღვრება ირანის 3 ოსტანი: სამხრეთი ხორასანი, ქერმანი და ჰორმაზაგანი. სისტანი და ბელუჯისტანს ესაზღვრება პაკისტანი. გასასვლელი აქვს არაბეთის ზღვაზე. ადმინისტრაციული ცენტრია ქალაქი ზაჰედანი. სისტანი და ბელუჯისტანის ოსტანის მოსახლეობა შეადგენს 2,290,076 ადამიანს. 

ყველაზე გავრცელებული ენებია: სპარსული, ბელუჯი და ბრაუი. 

## ადმინისტრაციული დაყოფა 
სისტანი და ბელუჯისტანის ოსტანი იყოფა 8 შაჰრესტნად.

* ჩებაჰერი
* ირანშეჰრი
* ქეში
* ნიკშეჰრი
* სერევანი
* სერბეზი
* ზებოლი
* ზეჰედენი

## რესურსები ინტერნეტში 
* Chabahar Free Trading Zone, Sistan and Baluchistan 
## სქოლიო
კატეგორია:ირანის ოსტანები
ედუარდ ნეგრებეცკი

**ედუარდ ნეგრებეცკი** (დ. 24 ნოემბერი, 1908, თბილისი, საქართველოს სსრ, სსრკ — გ. 30 იანვარი, 1985, ლენინგრადი, რსფსრ, სსრკ) — საბჭოთა ჩოგბურთელი. სსრკ სპორტის დამსახურებული ოსტატი (1948). 

## ბიოგრაფია
1930–1950 წლებში ედუარდ ნეგრებეცკი იყო სსრ კავშირის ერთ-ერთი უძლიერესი ჩოგბურთელი. 1954–1960 წლებში სსრ კავშირის ნაკრების მთავარი მწვრთნელი. 1960 წლიდან ლენინგრადის ნაკრების მთავარი მწვრთნელი. დაამთავრა ლესგაფთის სახელობის ფიზკულტურისა და სპორტის ინსტიტუტი და მუსიკალური ტექნიკუმი. სწავლობდა ლენინგრადის კონსერვატორიაში ვოკალის ფაკულტეტზე.

ჩოგბურთის თამაში დაიწყო 12 წლის ასაკში ცნობილ მწვრთნელთან — იან ჰომერთან. 1922–26 წლებში თბილისის ჩემპიონი მე-2 თანრიგოსნებში. 1927 ამიერკავკასიის რესპუბლიკების ჩემპიონი გახდა. 1928 წლის სსრ კავშირის სპარტაკიადაზე საქართველოს ნაკრები გუნდის შემადგენლობაში მე-2 ადგილი დაიკავა, პირად პირველობაზე კი მეოთხედფინალს მიაღწია. 1932 წლიდან ლენინგრადში ცხოვრობდა. 

1932 წელს ერთეულთა თანრიგში პირველად გახდა საბჭოთა კავშირის ჩემპიონი. ეს მიღწევა ედუარდ ნეგრებეცკიმ 1947, 1949 და 1950 წლებში გაიმეორა. არჩილ მდივანთან ერთად 1934–1936 წლებში სსრ კავშირის ჩემპიონია წყვილებში. სხავადასხვა პარტნიორებთან ნეგრებეცკი სსრ კავშირის ჩემპიონია წყვილთა თანრიგში (1934–1940, 1950–1952) და შერეულ წყვილებში (1938–39, 1947, 1950–1952). 1931–1953 წლებში ნეგრებეცკი საბჭოთა კავშირის უძლიერეს ათეულში შედიოდა. საერთაშორისო მატჩების მონაწილეა თურქეთთან (1935), ჩეხოსლოვაკიასთან (1937–1938, 1949), იუგოსლავიასთან (1946), უნგრეთთან (1949) და პოლონეთთან. 1937–1938 წლებში ანრი კოშეს ცნობილ სკოლაში სწავლობდა.

ათლეტური აღნაგობის, ფიზიკურად კარგად მომზადებული ედუარდ ნეგრებეცკი კომბინაციურ ჩოგბურთს თამაშობდა. მძლავრი ჩაწოდება, ბრწყინვალე დარტყმა მარჯვნიდან, კარგი თამაში ჰაერიდან და უნიკალური სმეში იყო ნეგრებეცკის თამაშის ძირითადი კოზირები. ედუარდ ნეგრებეცკი გარდაიცვალა 1985 წლის 30 იანვარს ლენინგრადში.

## რესურსები ინტერნეტში
* ედუარდ ნეგრებეცკის სრული ბიოგრაფია  

## სქოლიო
კატეგორია:ქართველი ჩოგბურთელები
კატეგორია:დაბადებული 1908
კატეგორია:დაბადებული 24 ნოემბერი
კატეგორია:გარდაცვლილი 1985
კატეგორია:გარდაცვლილი 30 იანვარი
კატეგორია:სანქტ-პეტერბურგში გარდაცვლილები
ეივბერის დალაქი

thumb|right|200px|აღდგენილი ქვა, რომლის ქვეშ აღმოჩენილნი იქნენ დალაქის ძვლები.
**ეივბერის დალაქი**, *()* — შუასაუკუნეების ბრიტანეთის ნახევრად ლეგენდარული პიროვნება, რომელიც დაკავშირებულია წინაისტორიულ ძეგლ ეივბერთან ინგლისის უილტშირის საგრაფოში. 

ადგილობრივი ლეგენდის თანახმად, XIV საუკუნეში ღვთისმოშიში მოგზაური ადგილობრივ ქრისტიანულ მოსახლეობას ეხმარებოდა კერპთაყვნისმცემლური მენგირების დანგრევაში. ერთ-ერთი მენგირის ამოთხრის მცდელობისას, ქვა გადატრიალდა და მოგზაური მის ქვეშ მოიყოლია.

1938 წელს არქეოლოგმა ალექსანდრე კეილერმა მენგირი აწია და მის ქვეშ ადამიანის ძვლები აღმოაჩინა. ძვლებთან ერთად აღმოჩენილი იქნა ასევე რამდენიმე მონეტა, მაკრატელი და რკინის ჯოხი. აქედან გამომდინარე დადგინდა, რომ გარდაცვლილი პროფესიით დალაქი იყო. (შუა საუკუნეებში დალაქის პროფესია გარდა პარიკმახერული ხელობისა, ასევე მოიცავდა სამედიცინო დარგების ნაწილებს, მათ შორის მარტივ ქირურგიულ ოპერაციებსაც. სწორედ ამიტომ ინგლისურ ენაში ეს ტერმინი ამგვარია — *barber surgeon*, დალაქი-ქირურგი).

კეილერმა ძვლები სამეფო ქირურგიული კოლეჯის კურატორს გადასცა. 1998 წლამდე ითვლებოდა, რომ ძვლები მეორე მსოფლიო ომის დროს დაიკარგა, თუმცა 1998 წელს ისინი მუზეუმის საცავებში აღმოაჩინეს და ხელმეორედ შეისწავლეს. 

თავის ქალაზე აღმოჩენილი იქნა სერიოზული ტრავმის ნიშან-კვალი, რომელსაც სამედიცინო დამუშავების კვალი ეტყობოდა. აქედან გამომდინარე მეცნიერების მოსაზრებით  დალაქი ქვის ქვეშ დარკძალული უნდა ყოფილიყო და ქვის მიერ მის მოკვლის ვარაუდი გამოირიცხა.

## დამატებითი რესურსები 
* 'დალაქი-ქირურიგის' დაკარგული ჩონჩხი მუზეუმში მოიძებნა // British Archaeology, Issue no 48, October 1999 
* localmythsandlegends.com 

კატეგორია:ინგლისის ისტორია
კატეგორია:ლეგენდები
Xbox

**Xbox** — სახლის ვიდეო თამაშების კონსოლი და პირველი კონსოლი Xbox-ის სერიიდან. შეიმუშავა კომპანია Microsoft-მა. გამოვიდა 2001 წლის 15 ნოემბერს ჩრდილოეთ ამერიკაში, ხოლო ავსტრალია, ევროპასა და იაპონიაში - 2002 წელს. ეს იყო Microsoft-ის პირველი ნაბიჯი სათამაშო კონსოლების ბაზარზე შემოსვლისა. როგორც ნაწილი მეექვსე თაობის ვიდეო თამაშების კონსოლებისა, კონკურენციას უწევდა PlayStation 2-ს, Dreamcast-სა და GameCube-ს.

იქსბოქსს გააჩნდა სტანდარტული პერსონალური კომპიუტერის პროცესორი Intel Pentium III 733 მჰც. ის გახდა პირველი კონსოლი, რომელსაც ჰქონდა ჩაშენებული შიდა მყარი დისკი. 2002 წლის ნოემბერს, Microsoft-მა მოხმარებაში ჩაუშვა Xbox Live - ფასიანი ონლაინ-თამაშების სერვისი, რომელიც იძლეოდა სხვადასხვა შიგთავსების გადმოწერისა და სხვა მოთამაშეებთან დაკავშირების საშუალებას Broadband-ის მეშვეობით. შემუშავებულმა სერვისებმა Microsoft-ს მისცა დასაყრდენი ონლაინ თმაშებში და დაეხმარა იქსბოქსს გამხდარიყო მნიშვნელოვანი კონკურენტი სხვა მეექვსე თაობის კონსოლებისა. ისეთმა თამაშმა, როგორიც არის *Halo2* ხელი შეუწყო კონსოლების ონლაინ გეიმინგისა და პირველი პირის მსროლელის ჟანრის თამაშების პოპულარობას. მიუხედავად ამისა, გაყიდვებით საგრძნობლად ჩამორჩებოდა PlayStation 2-ს.

Xbox-ის მომდევნო ვერსია Xbox 360 რეალიზაციაში ჩაეშვა 2005 წლის ნოემბერს. 2005 წელს იაპონიაში შეწყდა Xbox-ის გაყიდვა. ამის შემდეგ, 2006 წელს მიყვნენ სხვა ქვეყნებიც. კონსოლის უკანასკნელი თამაში ევროპაში იყო *Xiaolin Showdown* გამოსული 2007 წლის ივნისს, ხოლო ჩრდილოეთ ამერიკაში - *Madden NFL 09* გამოშვებული 2008 წლის აგვისტოს. Xbox-ის მხარდაჭერა Microsoft-მა მთლიანად შეწყვიტა 2009 წლის 2 მარტს. ხოლო Xbox Live-ის მხარდაჭერა 2010 წლის 15 აპრილს.

## გალერეა

ფაილი:Xbox-console.jpg|Xbox
ფაილი:Xbox-Console-Open-Drives.jpg|Xbox გახსნილ მდგომარეობაში
ფაილი:Xbox-Remote-wReceiver.jpg|დისტანციური პულტი
ფაილი:Xbox-Duke-Controller.jpg|Xbox-ის ორიგინალი კონტროლერი
ფაილი:Xbox-s-controller.jpg|Xbox-ის კონტროლერი S

## იხილეთ აგრეთვე
* Xbox 360
* Xbox One
* Kinect

## რესურსები ინტერნეტში 
* 
* 
* 

## სქოლიო
კატეგორია:Xbox
კატეგორია:სახლის ვიდეო თამაშების კონსოლები
კატეგორია:მეექვსე თაობის ვიდეო თამაშების კონსოლები
კატეგორია:Microsoft-ის ვიდეო თამაშების კონსოლები
კატეგორია:2010-იანი წლების სათამაშოები
კატეგორია:2001 წელს წარმოდგენილი პროდუქტები
The Simpsons Hit & Run

**The Simpsons Hit & Run** არის სათავგადასავლო-მოქმედებითი ჟანრის ვიდეო თამაში, რომელიც დაფუძნებულია ანიმაციურ მულტფილმ სიმფსონებზე.

კატეგორია:სიმფსონების ვიდეო თამაშები
კატეგორია:2003 წლის ვიდეო თამაშები
კატეგორია:Windows-ის თამაშები
კატეგორია:GameCube-ის თამაშები
კატეგორია:PlayStation 2-ის თამაშები
კატეგორია:Xbox-ის თამაშები
True Crime: Streets of LA

**True Crime - Streets of LA** — Luxoflux-ის მიერ შექმნილი ვიდეო თამაში, რომელიც გამოსცა Activision-მა Xbox-ის, PlayStation 2-ისა და GameCube-ისთვის 2003 წელს. შემდეგ, 2004 წელს გამოსცეს თამაშის ვინდოუსისა და Mac OS X-ის ვერსიები. კომპიუტერული ვერსია შეიცავდა სხვადასხვა დამატებებს, მათ შორის მრავალი მოთამაშის ფუნქციას, ახალ პერსონაჟებს, სიმღერებსა და სავარჯიშო ვიდეოებს. მისი გაგრძელებაა True Crime: New York City.

## რესურსები ინტერნეტში 
* 
* 
* True Crime: Streets of LA Soundtrack

კატეგორია:2003 წლის ვიდეო თამაშები
კატეგორია:Activision-ის თამაშები
კატეგორია:Windows-ის თამაშები
კატეგორია:Xbox-ის თამაშები
კატეგორია:Mac Os X-ის თამაშები
კატეგორია:PlayStation 2-ის თამაშები
კატეგორია:GameCube-ის თამაშები
კატეგორია:მობილური ტელეფონის თამაშები
კატეგორია:არახაზოვანი ვიდეო თამაშები
კატეგორია:ღია სამყაროს ვიდეო თამაშები
True Crime: New York City

**True Crime: New York City** — მოქმედებითი-სათავგადასავლო ვიდეო თამაში, რომელიც გამოსცა Activision-მა. იგი არის „True Crime: Streets of LA“-ის გაგრძელება.

## რესურსები ინტერნეტში
* ოფიციალური საიტი
* IGN.com 

კატეგორია:2005 წლის ვიდეო თამაშები
კატეგორია:Activision-ის თამაშები
კატეგორია:Windows-ის თამაშები
კატეგორია:Xbox-ის თამაშები
კატეგორია:PlayStation 2-ის თამაშები
კატეგორია:GameCube-ის თამაშები
კატეგორია:არახაზოვანი ვიდეო თამაშები
კატეგორია:ღია სამყაროს ვიდეო თამაშები
ევროკავშირის წევრი სახელმწიფოები

ევროკავშირის წევრი სახელმწიფოები:

ევროპის კონტინენტს გარეთ არსებული ტერიტორიები, რომლებიც ევროკავშირის წევრ სახელმწიფოებს ეკუთვნით:
* აზორის კუნძულები
* მადეირა
* სეუტა
* გვადელუპა
* კანარის კუნძულები
* რეიუნიონი
* მარტინიკა
* მელილია
* საფრანგეთის გვიანა

კატეგორია:ევროპის კავშირი
კატეგორია:საერთაშორისო ორგანიზაციების წევრი სახელმწიფოები
Wheelman

**Wheelman** — Midway Studios-ს მიერ შექმნილი სარბოლო ჟანრის ვიდეო თამაში. Ubisoft-მა და Midway Games-მა გამოსცა თამაში PlayStation 3-ის, Xbox 360-ისა და Microsoft Windows-ისთვის.

## რესურსები ინტერნეტში
*
*

კატეგორია:2009 წლის თამაშები
კატეგორია:PlayStation 3-ის თამაშები
კატეგორია:Windows-ის თამაშები
კატეგორია:Xbox 360-ის თამაშები
I Saw Her Standing There

**I Saw Her Standing There** () — ინგლისური როკ-ჯგუფ The Beatles-ის სიმღერა, მისი სადებიუტო სტუდიური ალბომიდან *Please Please Me*.

1963 წელს ლეიბლმა Capitol Records სიმღერა ასევე გამოსცა აშშ-ში, როგორც პირველი ამერიკული სინგლი, კომპოზიციასთან "I Want to Hold Your Hand" ერთად. წარმატებამ არ დააყოვნა და "I Saw Her Standing There" მოხვდა ბილბორდის ჩარტში, 1964 წლის 8 თებერვალს და მასში 11 კვირის განმავლობაში დარჩა.

## რესურსები ინტერნეტში 
*ინფორმაცია საიტზე Beatles-Discography.com 

კატეგორია:The Beatles-ის სიმღერები
კატეგორია:1963 წლის სიმღერები
პროკარიოტები

**პროკარიოტები**, **პროტოკარიოტები** (  „წინ“ და  „ბირთვი“) — საერთო სახელწოდება ერთუჯრედიანი ორგანიზმებისა, რომელთაც არა აქვთ ნამდვილი ბირთვი და ქრომოსომებად ჩამოყალიბებული მემკვიდრული აპარატი. მემკვიდრული ინფორმაციის გადაცემისა და რეალიზაციის მატერიალური სუბსტრატი პროკარიოტებშიც დეზოქსირიბონუკლეინის მჟავაა (დნმ), ოღონდ ქრომოსომებად არ არის ორგანიზებული და უჯრედის ცენტრში რგოლისებრ სტრუქტურას ქმნის, რომელსაც საკუთარი მემბრანა არ აქვს და ნუკლეოიდს უწოდებენ. პროკარიოტებს არც მიტოქონდრიები აქვთ, არც რთული შოლტები და სხვა. თანამედროვე კლასიფიკაციით პროკარიოტები განიხილება საუფლოს ან ქვესაუფლოს რანგის ჯგუფად, რომელიც მოიცავს ბაქტერიებს  და არქეებს.

პროკარიოტები უძველესი ცოცხალი არსებებია, რომლებიც სამი მილიარდი წელია დედამიწაზე ბინადრობენ. მცირე ზომის გამო მათი შესწავლა მხოლოდ მიკროსკოპით არის შესაძლებელი. ევკარიოტებისაგან განსხვავებით პროკარიოტების უჯრედებში არ არის მთელი რიგი ორგანოიდები: მიტოქონდრიები, ენდოპლაზმური ბადე, გოლჯის აპარატი და ა.შ.

## სქოლიო 
კატეგორია:პროკარიოტები
საგლეხო ბანკი

**საგლეხო ბანკი**, *საგლეხო საადგილმამულო ბანკი*, დაარსდა 1882 წელს როგორც რუსეთის სახელმწიფო საიპოთეკო ბანკი, რომლის ამიერკავკასიის განყოფილება გაიხსნა თბილისში 1906 წელს. საგლეხო ბანკი მიზნად ისახავდა ბატონყმული მეურნეობის შენარჩუნებისა და კულაკური მეურნეობის გავრცელებას. 1885 წლამდე გლეხებს სესხი ეძლეოდათ მხოლოდ მიწის შესაძენად. 1885  წელს ბანკის წესდება შეიცვალა, მიიღო მიწის შესყიდვისა და კრედიტის გაგრძელების უფლრბა. 1906-1910 წლებში საგლეხო ბანკმა შეიძინა 4829,9 ათასი ჰა მიწა, მათ შორის 84% მემამულეებისა იყო. 1914 წელს მიწის გირაოში დაბანდებული სესხის თანხამ 1344 მლნ. მანეთი შეადგინა. საგლეხო ბანკი ლიკვიდირებულ იქნა 1917 წლის 25 ნოემბერს (8 დეკემბერს).
## ლიტერატურა
* ქსე, ტ. 8, გვ. 615, თბ., 1984

კატეგორია:ბანკები
საგურამოს სახელმწიფო ნაკრძალი

**საგურამოს სახელმწიფო ნაკრძალი** — ყოფილი ნაკრძალი საქართველოში. მდებარეობს საგურამოს ქედზე, თბილისიდან 25 კმ. დაარსდა 1946 წელს 5241 ჰა ფართობზე. ნაკრძალს აღმოსავლეთით ეროვნული პარკის ტყეები იყო, ქვედა საზღვარი მდებარეობდა ზღვის დონიდან 600 მ-დე, ზედა — 1393 მ-ზე. ნაკრძალის მეტი ნაწილი დაფარულია ტყით. ხემცენარეებიდან გავრცელებულია წიფელი, რცხილა, მუხა, თელა, ნეკერჩხალი, პანტა და სხვა. საგურამოს ქედი აღმოსავლეთ საქართველოში „კოლხური ტყის კუნძულია“, სადაც გვხვდება მესამეული დროის ფლორის რელიქტები — ბაძგი, მოცვი, კოლხური სურო, ბზა, ურთხელი, კატაბარდა, ეკალღიჭი, გარეული ვაზი და სხვა. ძუძუმწოვარი ცხოველებიდან აქ გავრცელებულია კავკასიური ირემი, შველი, მცირე რაოდენობით - დათვი, მელა, ფოცხვერი, ტყის კატა, მგელი, ტურა, იშვიათია ჯიქი; არის მრავალი სახეობის ფრინველი.

2007 წლიდან მოქცეულია თბილისის ეროვნული პარკის შემადგენლობაში.

## იხილეთ აგრეთვე
*თბილისის ეროვნული პარკი

## ლიტერატურა
## სქოლიო
კატეგორია:საქართველოს ნაკრძალები
იუნესკოს მსოფლიო მემკვიდრეობის ძეგლები ირანში

**იუნესკოს მსოფლიო კულტურული მემკვიდრეობის ძეგლები ირანში** – სიაში შეტანილია მსოფლიოს კულტურული მემკვიდრეობის ძეგლები ირანში.  2019 წლის მონაცემებით ირანში იუნესკოს **მსოფლიო მემკვიდრეობის** 24 ძეგლია. 

იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 1121 ძეგლია შეტანილი, მათ შორის 1,9 % ირანის ძეგლებია.

## ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში მათი დამატების მიხედვით.

## ობიექტების გეოგრაფიული მდებარეობა 

## რესურსები ინტერნეტში
* იუნესკოს მსოფლიო მემკვიდრეობის ძეგლები ირანში
  

ირანი
*
სვანეთის სამთავრო

**სვანეთის სამთავრო** — ფეოდალური სამთავრო დასავლეთ საქართველოში XVII საუკუნის II ნახევრიდან — 1858 წლამდე. სვანეთის სამთავრო მოიცავდა ზემო სვანეთის (მდინარე ენგურის ხეობა) დასავლეთ ნაწილს ე. წ. ბალის ქედიდან (ლატალის დასავლეთით) ცხვიმზაგარამდე (ჯვარის აღმოსავლეთით), შედგებოდა ბეჩოს, ლეჩყანის, ეცერის, ცხუმარისა და ჩუბეხევის თემებისაგან.

## ისტორია
სვანეთის საერისთავო აფხაზთა სამეფოს ერთ-ერთ ტერიტორიულ ადმინისტრაციულ ერთეულს წარმოადგენდა. ვახუშტი ბაგრატიონს ეს საერისთავო მოხსენიებული აქვს იმ 8 საერისთავოს შორის,რომელიც მისი ცნობით, აფხაზთა პირველმა მეფემ ლეონ II დააარსა. მნიშვნელოვანია, რომ სვანეთის საერისთავოს „აფხაზთა სამეფოში“ მარუშიანთა საგვარეულო განაგებდა.

მარუშიანები უდიდეს როლს თამაშობდნენ „აფხაზთა სამეფოს“ პოლიტიკურ ცხოვრებაში. ამ საგვარეულოდან უნდა იყოს 864 წელს ჯავახეთში კუმურდოს ტაძრის სამშენებელ წარწერაში მოხსენიებული ძვიად ერისთავი. იგი წარწერის მიხედვით, აფხაზთა მეფის ერისთავია ჯავახეთში.

სვანეთის სამთავრო დაახლოებით 66 სოფელს, 1000-მდე კომლს ანუ 9500–10000 სულ მცხოვრებს ითვლიდა. სოციალურ-პოლიტიკური წყობა და ურთიერთობანი ძირითადად საქართველოს ბარის მსგავსი იყო. სასულიერო სფეროში სვანეთის სამთავრო ცაიშელი ეპისკოპოსის სამწესოში შედიოდა. აქ მრავალრიცხოვან ქრისტიანულ ეკლესიათაგან სილამაზითა და სიმდიდრით გამოირჩეოდა ფხუტრერის მთავარანგელოზის ეკლესია.

სვანეთის სამთავროს შექმნისათვის ბრძოლა დაიწყო დადიშქელიანების ფუთასა და დიდი ოთარის დროს, რომელთა მემკვიდრეებმა სორთმანმა, როსტომმა, თენგიზმა და სხვებმა ბრძოლა გაუმართეს მეტოქე რიჩგვიანთა საგვარეულოს, რაც ამ უკანასკნელთა სრული გადაშენებით დასრულდა. 

### სვანეთის სამთავრო რუსეთის იმპერიის შემადგენლობაში
მთავრის — ბაბა ციოყის — მემკვიდრეები: მოსოსტრი, ციოყი, თათარყანი და სხვები ერთმანეთს ებრძოდნენ პირველობისათვის. XIX საუკუნის 20-იან წლებში მათი გვარეულობა და სამთავრო ორად გაიყო: დადიშქელიანთა უფროსი შტო ჩუბეხევს (სამეგრელო მოსაზღვრე ტერიტორია) დაეუფლა, ხოლო უმცროსი — ეცერის, ცხუმარისა და ბეჩო-ლეჩყანის თემებს. ორივე შტოს მეთაურები ერთპიროვნულ ბატონობას, სამთავროსა და მთელი სვანეთს ხელში ჩაგდებას ცდილობდნენ. 1833 წელს დადიშქელიანებმა მეფის რუსეთის ქვეშევრდომობა მიიღეს, მაგრამ პირველობისათვის ბრძოლა არ შეუწყვეტიათ, რაც ზოგჯერ მოქიშპე თავადთა და მშრომელი მოსახლეობის აწიოკებით მთავრდებოდა. დაპირისპირებულ დადიშქელიანთა საქმეებში ხშირად დადიანები და მეფის მოხელეებიც ერეოდნენ.  ყოველმხრივ შევიწროებული  ჩუბეხევის დადიშქელიანები ბრძოლას განაგრძობდნენ. 1857 წელს კონსტანტინემ (მურზაყანი) მოკლა ქუთაისის გენერალ-გუბერნატორი გაგარინი. კონსტანტინე საველე სასამართლოს გადაწყვეტილებით დახვრიტეს და მისი ოჯახის წევრები მალე რუსეთის შორეულ გუბერნიებში გადაასახლეს. ამის შემდეგ მცირე ხანში სვანეთის სამთავრო ოფიციალურად გაუქმდა, გადასახლებას გადარჩენილი დადეშქელიანები კი, როგორც კერძო პირები, სვანეთში მემამულეებად დარჩნენ.

## ლიტერატურა
;
*გასვიანი გ., დასავლეთ საქართველოს მთიანეთის ისტორიიდან, თბილისი, 1973;
*გასვიანი გ., დასავლეთ საქართველოს მთიანეთის ისტორიის საკითხები, თბილისი, 1979.

## სქოლიო
კატეგორია:საქართველოს სამეფო-სამთავროები
კატეგორია:სვანეთი
*
უიღბლო ამბების სერია

მინი|მარჯვნივ

***უიღბლო ამბების სერია*** ()  — საბავშვო რომანების სერია, რომელთა ავტორია ლემონი სნიკეტი (ეს არის ამერიკელ ავტორ დენიელ ჰენდლერის ფსევდონიმი). წიგნებში მოთხრობილია ვაიოლეტ, კლაუს და სანი ბოდლერების ცხოვრება მას შემდეგ, რაც მათი მშობლები დაიღუპნენ. ბავშვებს მეურვის სახით შორეული ნათესავი, გრაფი ოლაფი დაუნიშნეს, რომელიც მათ უხეშად ეპყრობა და მათ მემკვიდრეობას ითვისებს. მას შემდეგ, რაც მას მეურვეობის უფლებას ართმევენ, გრაფი ბავშვებს თავად დასდევს, რასაც მოჰყვება რამდენიმე სხვა პერსონაჟის სერიული მკვლელობა.

## რესურსები ინტერნეტში 
* ლემონი სნიკეტის ოფიციალური საიტი

კატეგორია:რომანების სერიები
Inna

**ელენა ალექსანდრა აპოსტოლეანუ** (;   ან უბრალოდ **ინა** დ. 16 ოქტომბერი, 1986, მანგალია, რუმინეთი) — რუმინელი მომღერალი. კარიერა 2008 წელს დაიწყო. ინას პირველი სინგლია „Hot“. რომელმაც დიდი პოპულარობა მოუტანა. არანაკლებად პოპულარულია „Lovе.“

## დისკოგრაფია 
;სტუდიური ალბომები
**Hot* (2009)
**I Am the Club Rocker* (2011)
**Party Never Ends* (2013)
**Inna* (2015)

## რესურსები ინტერნეტში 
* ოფიციალური საიტი 

## სქოლიო 
კატეგორია:რუმინელი მუსიკოსები
კატეგორია:დაბადებული 16 ოქტომბერი
კატეგორია:დაბადებული 1986
კატეგორია:რუმინელი მომღერლები
კატეგორია:ცოცხალი ადამიანები
ქარუნი

**ქარუნი** () — მდინარე ირანში; შატ-ელ-არაბის მარცხენა შენაკადი. სიგრძე 820 კმ, აუზის ფართობი 60 ათ. კმ². სათავეს იღებს ზარდქუჰის მასივის ფერდობებზე (ზაგროსის მთათა სისტემა); ზემო და შუა დინებაში მიედინება ხეობებსა და მთათაშორის ქვაბულებში, ქვემოში — მესოპოტამიის დაბლობზე. იკვებება უმთავრესად წვიმის წყლით. ქვემოთში საშუალო წლიური ხარჯია 770 მ³/წმ. იყენებენ სარწყავად, ზემო წელზე ჩამონადენის ნაწილი გვირაბით გადასროლილია ისპაანის ოაზისში. სანაოსნოა ქალაქ აჰვაზიდან. გაივლის ჩახარ-მახალი და ბახთიარიასა და ხუზესტანის ოსტანებს. არის ერთადერთი სანაოსნო მდინარე ირანში.

## სქოლიო 
კატეგორია:ირანის მდინარეები
Mafia: The City of Lost Heaven

**Mafia: The City of Lost Heaven**  () არის მესამე პერსონაჟის მსროლელის ჟანრის ვიდეო თამაში, რომელიც თავდაპირველად გამოიცა პერსონალური კომპიუტერისთვის 2002 წელს. მისი გაგრძელებაა Mafia II

კატეგორია:2002 წლის ვიდეო თამაშები
კატეგორია:PlayStation 2-ის თამაშები
კატეგორია:Windows-ის თამაშები
კატეგორია:Xbox-ის თამაშები
კატეგორია:არახაზოვანი ვიდეო თამაშები
კატეგორია:Mafia (სერია)
კატეგორია:მესამე პერსონაჟის სროლები
სადახლოს არხი

**სადახლოს არხი** — სარწყავი არხი აღმოსავლეთ საქართველოში, ქვემო ქართლის ვაკეზე. საზრდოობს მდინარე დებედის წყლით. სათავეს იღებს სოფელ სადახლოს ზემოთ დაახლოებით 3 კმ-ზე. მაგისტრალური არხის სიგრძეა 10,2 კმ; მაქსიმალური გამტარუნარიანობა — 1,0 მ³/წმ. რწყავს მარნეულის მუნიციპალიტეტის მიწებს (1210 ჰა). ექსპლუატაციაშია 1930 წლიდან.

## ლიტერატურა
კატეგორია:საქართველოს არხები
Scarface: The World Is Yours

**Scarface: The World Is Yours** — ვიდეო თამაში, რომელიც შექმნა Radical Entertainment-მა და გამოსცა Sierra Entertainment-მა. თამაში დაფუძნებულია 1983 წლის ფილმ ნაიარევ სახეზე. თამაშში ალ პაჩინო ახმოვანებს ტონი მონტანას ხმას. იგი გამოიცა პერსონალური კომპიუტერისთვის, PlayStation 2-ისა და Xbox-ისთვის 2006 წლის 8 ოქტომბერს, ხოლო Wii-სთვის 2007 წლის 12 ივნისს.

## რესურსები ინტერნეტში
*Extensive Q&A from the developers
*
*IGN X360 profile with canceled status
*''The Making of 'Scarface''' special on MTV2
*Scarface: Playstation 2 Review  at Gamestyle

კატეგორია:2006 წლის ვიდეო თამაშები
კატეგორია:PlayStation 2-ის თამაშები
კატეგორია:Wii-ის თამაშები
კატეგორია:Xbox-ის თამაშები
კატეგორია:Windows-ის თამაშები
კატეგორია:არახაზოვანი ვიდეო თამაშები
კატეგორია:მესამე პერსონაჟის სროლები
სადგინი

**სადგინი** — ცხენების დოღი, მიცვალებულის წლისთავზე თუშეთში. მართავდნენ დიდ ქელეხს. გარდაცვლილის ნიშანზე (ტანსაცმელი, იარაღი) მხედრები იწყებდნენ დატირებას, დალაობას. შემდეგ მოდალავენი ბაირაღით ხელში მიემართებოდნენ ბიძების (დედისძმების) სოფელში, სადაც  განმეორებით ასრულებდნენ ყველა წესს. მხედრების სოფელში მობრუნების შემდეგ იმართებოდა სადგინი. მასში მონაწილეობდა მთელი სოფელი და სხვა სოფლიდან მოსული ნათესავ-მოკეთეები. სადოღედ ცხენს საგანგებოდ წვრთნიდნენ და არ ამუშავებდნენ. მებაირაღე იღებდა მიცვალებულის ნიშანზე დასვენებულ ბაირაღს, ჭენებით მიჰქონდა განსაზღვრულ ადგილზე და ასობდა მიწაში. ბაირაღთან იდგა მეთვალყურე, რომელიც დაწინაურებულ მხედრებს ჯილდოს ურიგებდა: მოწინავე ცხენოსანს — ალამს, მეორეს — ჩითას, მესამეს — წინდას, მეოთხეს ქუროს (ხელთათმანს), მეხუთეს — სათამბაქო ქისას. დანარჩენებს კი „ცხენჯამაგირში“ ეძლეოდათ ერთი თოხლი ყოველ 5 მხედარზე. სადგინის მერე იმართებოდა პურობა.

## ლიტერატურა
**მაკალათია ს.,* თუშეთი, ტფ., 1933;

კატეგორია:თუშეთი
სადგისნისკარტა

**სადგისნისკარტა** (Recurvirostra) — ფრინველთა გვარი მეჭვავიასნაირთა რიგისა. შებუმბლულია თეთრ-შავად. აქვთ გრძელი, ბოლოში აღუნული სადგისის ფორმის ნისკარტი. გავრცელებულია ევროპაში, აზიაში, აფრიკაში, ამერიკასა და ავსტრალიაში. მოიცავს 4 სახეობას. ბინადრობს ზღვისა და მლაშე ტბისპირა დაჭაობებულ, ვაკე ადგილებში. ცხოვრობს კოლონიებად, ან წყვილებად. დებს 3-4 კვერცხს. ინკუბაცია გრძელდება 22-24 დღე-ღამე. იკვებება მცირე კიბოსნაირებით, მოლუსკებით, წყლის მწერებით. საქართველოში მეტად იშვიათად გვხვდება მიმოფრენისას.

## ლიტერატურა
კატეგორია:მეჭვავიასნაირნი
სადედე (მეფუტკრეობაში)

thumb
**სადედე** (მეფუტკრეობაში), დედა ფუტკრის გამოსაზრდელი უჯრედი.  სადედე შეიძლება იყოს სანაყარე ან გაჭირვების. სანაყარე სადედეების ფუტკრები სხვადასხვა რაოდენობით აშენებენ ფიჭების პერიფერიულ უბნებში ოჯახის ნაყრიანობის ინსტინქტის გაღვიძების შემდეგ. გაჭირვების სადედეებს (1-5 ცალი) აშნებენ ბუდის ცენტრალურ უბანში. სანაყარე სადედეების მოცულობაა 0,8-0,9 სმ3. უღალო პერიოდებში აშნებული სადედეების მოცულობა ბევრად ნაკლებია.
## ლიტერატურა
* *ხიდეშელი ა.,* ქსე, ტ. 8, გვ. 621, თბ., 1984

კატეგორია:მეფუტკრეობა
სადედე (მემცენარეობაში)

**სადედე** (მემცენარეობაში) — ნარგაობა, სადაც გამოჰყავთ მრავალწლოვან მცენარეთა (ვაზი, ხეხილი) საძირე და სანამყენე მასალა. ხეხილის სარგავი მასალის გამოსაყვანად, ვეგეტატიური გამრავლებისათვის, აშენებენ საძირეთა სადედეს, ხოლო კალმების, ამონაყრებისა და თესლის დასამზადებლად — სადედე  ბაღსა და საკენკრეს. მევენახეობაში, ფილოქსერაგამძლე ვაზის საძირის სადედეში, იყენებენ თავიან ფორმას საყრდენად ხმარობენ ვერტიკალურ ან დაბალ ჰორიზონტალურ შპალერს. სანამყენეს სადედეში დასამყნობი საკვირტე მასალის დამზადება ხდება მყნობის წინ. სადედეში საჭიროა ნიადაგის პერიოდული გაფხვიერება, სარეველების მოსპობა, სასუქების შეტანა, მორწყვა და ა. შ.

საქართველოში შემუშავებულია სადედეში მცენარეთა აღზრდა-ფორმირების ახალი წესები, რომლებიც ფართოდაა დანერგილი წარმოებაში.

## ლიტერატურა
კატეგორია:მემცენარეობა
სადიაცო

**სადიაცო**, *ჩოფა, ჩოფის ძველნი* — ხევსური ქალის კვართისებურიკაბა.  კერავდნენ ადგილობრივი მოქსოვილი შალისაგან („ტოლი“). ნაჭერს ორად მოკეცავდნენ და ბეჭებში გადაუჭრელად მიიღებდნენ ორ კალთას. თუ ნაჭერი ვიწროგანიანი იყო, კალთებს გვერდებში ირიბად აჭრილ ნაჭერს („აზღოტი“ ) ჩააკერებდნენ. მხრებთან სწორად მიადგამდნენ გრძელ „საფლებს“. საკისრებს შიგნით გამოაკერებდნენ მაღალ და დასარჩულებულ საყელოს. სადიაცოს მუხლებს ქვემოთ „ქოქომონი“ ებმოდა.

სადიაცოები ერთმანეთისაგან გამოირჩეოდა წინა კალთისა და „ქოქომონის“ მიხედვით. იცოდნენ „გლუ“ და „კალთამოკერებული“. ამ უკანასკნელს ზოგჯერ „თიკვჩოფივ“ ერქვა. პირველისაგან განსხვავებით მას „ფარაგს“ ქვემოთ ერთიანი კალთის სანაცვლოდ ორი ფერადი ოთხკუთხედისაგან შედგენილი კალთა უკეთდებოდა.

სადიაცოს საყელო, სახელოები, კალთის ბოლოები და ზურგი საგანგებოდ იყო მორთული გეომეტრიული ფორმის ნაქარგით და ვერცხლის სამკაულებით. განსაკუთრებული ყურადღება ექცეოდა შუა ნაწილის — „ფარაგის“ მორთვა-შემკობას, სადიაცოზე იკეთებდნენ ნაქსოვ ბრტყელ სარტყელს.

## ლიტერატურა
**ბეზარაშვილი ც*., ქალის სამოსელი აღმოსავლეთ საქართველოს მთიანეთში, თბ., 1974;

კატეგორია:ქართული ტანსაცმელი
კატეგორია:ხევსურეთი
ირლანდიის ეროვნული განმათავისუფლებელი არმია

**ირლანდიის ეროვნული განმათავისუფლებელი არმია** (ირლანდ.: Arm Saoirse Náisiúnta na hÉireann, აკრ. INLA), ირლანდიის რესპუბლიკური სოციალისტური შეიარაღებული დაჯგუფება, რომელიც 1974 წლის 8 დეკემბერს შეიქმნა. მისი მიზანი ჩრდილოეთ ირლანდიის გაერთიანებული სამეფოდან გამოყოფა და გაერთიანებული ირლანდიის შექმნაა. მისი მთავარი სამიზნე იყო გაერთიანებული სამეფოს უშიშროების ძალები და ლოიალისტი შეიარაღებული ძალები (რომლებიც ეწინააღმდეგებოდნენ ირლანდიის გაერთიანებას).

იზიარებდა რა მარქსისტულ იდეოლოგიას მის პოლიტიკურ ფრთასთან, ირლანდიის რესპუბლიკურ სოციალისტურ პარტიასთან, დაჯგუფებამ გავლენის პიკს 1970-იანი წლების ბოლოსა და 1980-იანი წლების დასაწყისში მიაღწია. არსებობის ადრეულ წლებში ის ცნობილი იყო სახელითი "სახალო განმათავისუფლებელი არმია".

24-წლიანი კამპანიის შემდეგ იეგა-მ 1998 წლის 22 აგვისტოს ზავი გამოაცხადა. 1999 წლის აგვისტოში მან გამოაცხადა, რომ "არ არის პოლიტიკური და მორალური არგუმენტი კამპანიის განახლების გასამართლებლად". 2009 წლის ოქტომბერში იეგა-მ ფორმალურად დაადასტურა, რომ პოლიტიკურ მიზნებს მხოლოდ მშვიდობიანი გზებით მიღწევას ეცდებოდა. იეგა არალეგალური ორგანიზაციაა, როგორც გაერთიანებულ სამეფოში, ისე ირლანდიის რესპუბლიკაში.

კატეგორია:ჩრდილოეთი ირლანდია
კატეგორია:ირლანდია
კატეგორია:გაერთიანებული სამეფო
კატეგორია:არაფორმალური შეიარაღებული დაჯგუფებები
კატეგორია:ორგანიზაციები ანბანის მიხედვით
ოლივერ უილიამსონი

**ოლივერ უილიამსონი** (; დ. 27 სექტემბერი, 1932, სუპერიორი, უისკონსინი — გ.  21 მაისი, 2020) — ამერიკელი ეკონომისტი, ნეოინსტიტუციონალიზმის წარმომადგენელი; მასაჩუსეტსის ტექნოლოგიის ინსტიტუტის ბაკალავრი (1955), სტენფორდის უნივერსიტეტის მაგისტრი (1960), კარნეგი-მელონის უნივერსიტეტის დოქტორი (1963). მუშაობდა პენსილვანიისა (1965–1983) და იელის უნივერსიტეტებში (1983–1988). 1988 წლიდან კალიფორნიის უნივერსიტეტის პროფესორია (ბერკლის კამპუსი). 2004 წელს გახდა რექტენვალდის პრემიის ლაურეატი, ხოლო 2009 წელს — ნობელის პრემიის ლაურეატი ეკონომიკის დარგში. 2007 წლიდან ამერიკის ეკონომიკური ასოციაციის საპატიო წევრია.

## რესურსები ინტერნეტში
* ოლივერ უილიამსონი  — კალიფორნიის უნივერსიტეტის საიტი
* ოლივერ უილიამსონის ნაშრომები 
## სქოლიო
კატეგორია:ამერიკელი ეკონომისტები
კატეგორია:დაბადებული 1932
კატეგორია:რექტენვალდის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
კატეგორია:ამერიკელი ნობელის პრემიის ლაურეატები
საგურამოს ქედი

**საგურამოს ქედი**, *კუხეთის მთა* — საშუალო სიმაღლის განედური ქედი საქართველოში, მცხეთა-მთიანეთის მხარის მცხეთის მუნიციპალიტეტში. წარმოადგენს იალნოს ქედის დასავლეთ გაგრძელებას. უმაღლესი ადგილია მთა საგურამო (1392 მ). აგებულია ნეოგენური ნალექი ქანებით (კონგლომერატებით, ქვიშაქვებით, თიხებით). იალნოს ქედთან შეერთების ადგილზე გადაკვეთილია თბილის-თიანეთის საავტომობილო გზით. კალთებზე შერეული ფოთლოვანი ტყეებია (შემონახულია რელიქტური კოლხური ქვეტყის — ბაძგი, სურო, ბზა), თხემზე — მეორეული სუბალპური მდელოები. საგურამოს ქედზე დგას ზედაზნის მონასტერი.

## ლიტერატურა
კატეგორია:მცხეთა-მთიანეთის მხარის ქედები
ირანის ქალაქები მოსახლეობის მიხედვით

thumb|right|360px|ირანის მოსახლეობის სიმჭიდროვის რუკა.
ირანი მსოფლიოში ურბანიზაციის მხრივ ერთ ერთი ყველაზე მათალ მაჩვენებელზეა. 1950 - 2002 წლებში ურბანიზაციის მაჩვენებლი 27% და 60 %-მდე გაიზარდა. საკმაოდ გახშირდა ირანის პროვინციებიდან და სოფლებიდან მიგრაცია ქვეყნის მთავარ ქალაქებში თეირანში, ისპაანში, ახვაზში და ყუმში. ირანის დედაქალაქის თეირანის მოსახლეობა შეადგენს 7.7 მილიონ ადამიანს (2006 მონაცემები), სწორედ თეირანის გარშემოა შექმნილი ერთ-ერთი დიდი აგლომერაცია. თეირანის მოსახლეობა მთეილი ირანის  11 %-ს შეადგენს.

მეშჰედი, მოსახლეობის რაოდენობის მხრივ მეორე ადგილზეა ირანში და შეადგენს 2.4 მილიონ ადამიანს, მეშჰედი მდებარეობს ხორასან-რეზავის ოსტანში. მეშჰედში მდებებარეობს შიიტების ყველაზე წმინდა ადგილი იმამ რეზის მავზოლეუმი. მეშჰედი ტურისტებისთვის ერთ-ერთი საუკეთესო ადგილია აქ ყოველწლიურად 15 - 20 მილიონი ადამიანი ჩამოდის იმამ რეზის საფლავის სანახავად და უმშვენიერესი მუსლიმური ტაძრების სანახავად.

ირანის ქალაქებს შორის მოსახლეობით მესამე ადგილი უკავია ისპაჰანს (მოსახლეობა 1.5 მილიონი), ქალაქი მდებარეობს ისპაჰანის ოსტანში. ისპაჰანის აგლომერაციაში ცხოვრობს 3.4 მილიონი ადამიანი.

ქალაქებს შორის მეოთხე ადგილი აქვს თავრიზს (მოსახლეობა 1.3 მილიონი). ქალაქი მდებარეობს აღმოსავლეთ აზერბაიჯანის ოსტანში. თავრიზი სამრეწველო განვითარების მხრივ თეირანის შემდგომ მეორე ადგილზეა. მილიონიანი ქალაქებია ყარაჯი (მოსახლეობა 1.3 მილიონი) და შირაზი (მოსახლეობა 1.2 მილიონი). ყარაჯი მდებარეობს თეირანის ოსტანში და 20 კმ-ით დაშორებულია თეირანს. ყარაჯი მდებარეობს ელბრუსის მთების კალთებთან.

## 1 000 000-ზე დიდი ქალაქები
]]
, ისპაჰანის ოსტანი]]
, ფარსი]]
, ყუმის ოსტანი]]
, ქირმანშაჰის ოსტანი]]
2006 წლის აღწერის შედეგად, ირანის ტერიტორიაზე 6 მილიონს გადაცილებული ქალაქია. Statistical Center of Iran:

## ქალაქები 100 000 დან 1 000 000 მდე მოსახლეობით
აქ წარმოდგენილია ირანის ქალაქები 100 000 დან 1 000 000 მდე მოსახლეობის მიხედვით. Statistical Center of Iran:

## ოსტანები და ქალაქები
აქ წარმოდგენილია , ირანის 30 ოსტნის 4 ქალაქი მოსახლეობის რაოდენობის მხრივ.

## იხილეთ აგრეთვე 
* ირანის ქალაქები
* ირანის პროვინციები
* ირანის შაჰრესტანები

## სქოლიო
*
კატეგორია:ქალაქების სია ქვეყნების მიხედვით
გერი ბიუზი

[thumb|220px|გერი ბიუზი [2008 წელს]]
**გერი ბიუზი** (; დ. 29 ივნისი, 1944) — ამერიკელი კინომსახიობი.

განთქმულია მისი როლებისთვის ფილმებში: „ზაფრა და გულისრევა ლას-ვეგასში“, „The Buddy Holly Story“, „Big Wednesday“, „სასიკვდილო იარაღი“, „Point Break“, „ფირმა“, „Surviving the Game“, „Predator 2“, „Black Sheep“, „Rookie of the Year“, „Drop Zone“ და *Under Siege*.

გერი ბიუზი დაიბადა ბეითაუნში, ტეხასში. დედა — სადი ვირჯინია, დიასახლისი ხოლო მამა — ლოიდ ბიუზი — კონსტრუქციის დიზაინის მენეჯერი. მან დაამთავრა ნათან ჰეილის უმაღლესი სკოლა ტულსაში, ოკლაჰომა.

## რესურსები ინტერნეტში 
* 

კატეგორია:დაბადებული 1944
კატეგორია:დაბადებული 29 ივნისი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:BAFTA-ს გამარჯვებულები (პიროვნებები)
კატეგორია:Epic Records-ის შემსრულებლები
კატეგორია:ამერიკელი ქრისტიანები
კატეგორია:მსახიობები ანბანის მიხედვით
კატეგორია:ცოცხალი ადამიანები
სადა ვეშაპისებრნი

**სადა ვეშაპისებრნი** () — ძუძუმწოვრების ოჯახი ვეშაპისნაირთა რიგისა.  მათი სხეულის სიგრძე 5-21 მ აღწევს, აქვთ სადა, უნაოჭო მუცელი (აქედანაა სახელწოდებაც), მკერდის მოკლე და ფართო ფარფლები. ვეშაპის ულვაშის ფირფიტები გრძელი (2-4,5 მ), ვიწრო და ელასტიკურია. სადა ვეშაპისებრნი აერთიანებს 3 გვარს, თითოეულში თითო სახეობაა: ჯუჯა ვეშაპი (სამხრეთ ნახევარსფეროს ზომიერ და ცივ წყლებში), გრენლანდიური ვეშაპი (ჩრდილოეთ ყინულოვან ოკეანეში) და სამხრეთული ვეშაპი (ორივე ნახევარსფეროს ცივ და ზომიერ ზღვებში). მცირერიცხოვანია. იკვებებიან ზოოპლანქტონით. ცურავენ ნელა, წყალში ღრმად არ ჩადიან. სადა ვეშაპისებრნზე ნადირობა 1946 წლიდან აკრძალულია.
## ლიტერატურა
*
ბარტ რეინოლდსი

**ბარტონ (ბადი) ლეონ რეინოლდს უმცროსი** (; დ. 11 თებერვალი, 1936, ლენსინგი, მიჩიგანი, აშშ — გ. 6 სექტემბერი, 2018, ჯუპიტერი, ფლორიდა, აშშ)  — ამერიკელი მსახიობი. ერთ-ერთი ყველაზე წარმატებული და ყველაზე მაღალანაზღაურებადი ვარსკვლავი ჰოლივუდში 1970-იანი წლების ბოლოს. ორი ოქროს გლობუსის (1992, 1998) და ემის ჯილდოს (1991) მფლობელი.

მისი დასამახსოვრებელი როლებია: ლევის მედლოკი *განთავისუფლებაში*, პოლ კრივი *ყველაზე გრძელ ეზოში*, მწვრთნელი ნეით სცარბოროუ ყველაზე გრძელი ეზოს 2005 წლის რიმეიქში, ბო „ბანდიტი“ დარვილი *სმოტი და ბანდიტში*, ჯ.ჯ მაკკლარი *The Cannonball Run-ში*, ჩარლი ბარკინის ხმა *ყველა ძალი მიდის სამოთხეში* და ჯან ჰორნერი *Boogie Nights-ში*.

## ადრეული ცხოვრება
ბარტონ ლეონ რეინოლდს უმცროსი დაიბადა 1936 წლის 11 თებერვალს ჰარიეტ ფერნეტ „ფერნ“ (, ქალიშვილობაში მილერი — ) და ბარტონ მაილო რეინოლდსის () ოჯახში.

## რესურსები ინტერნეტში 
* 
* Burt Reynolds — Find a Grave-ზე

## სქოლიო
კატეგორია:დაბადებული 11 თებერვალი
კატეგორია:დაბადებული 1936
კატეგორია:ამერიკელი მსახიობები
კატეგორია:გარდაცვლილი 6 სექტემბერი
კატეგორია:გარდაცვლილი 2018
კატეგორია:ინგლისელი ამერიკელები
კატეგორია:შოტლანდიელი ამერიკელები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი მომღერლები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:მსახიობები ანბანის მიხედვით
სადაფი

მინი
**სადაფი** — ორსაგდულიანებისა და მუცელფეხიანების ნიჟარის შიგა შრე, რომელსაც გამოყოფს მანტია. სადაფი შედგება არაგონიტის (კალციუმის კარბონატის სახეობა) თხელი ფირფიტებისაგან, რომლებიც ნიჟარის ზედაპირის პარალელურადაა განლაგებული. არსებობს სადაფის ზღვისა და მტკნარი წყლის სახესხვაობები, რომლებსაც სხვადასხვა მოლუსკის ნიჟარიდან იღებენ. სადაფისგან აკეთებენ სამკაულებს, ღილებს და სხვა ნივთებს. მისი განსაკუთრებული სახესხვაობაა მარგალიტი.

## ლიტერატურა 
## რესურსები ინტერნეტში
კატეგორია:მოლუსკები
საკანი №5

**საკანი №5** — სატელევიზიო პროექტი, საპროტესტო აქციის არასტანდარტული ფორმით. შოუს მთავარი გმირი იყო მსახიობი და მუსიკოსი გიორგი გაჩეჩილაძე (უცნობი). მან საკუთარი სურვილით აღიკვეთა თავისუფლება და დაიწყო ცხოვრება ციხის იმპროვიზებულ საკანში. მისი რეჟიმი ისეთივე იყო, როგორიც რეალური პატიმრის. შოუს წესების მიხედვით პატიმარს ჰქონდა პაემნის უფლება. გარდა ამისა, საკანში შესვლა, საკუთარი პროტესტის ამგვარი ფორმით გამოხატვა და პატიმრის სტატუსით რამდენიმე დღე ცხოვრება შეეძლო სხვა ცნობილ პიროვნებებსაც. კვირაში ერთხელ პატიმარი გიორგი გაჩეჩილაძე კითხულობდა SMS შეტყობინებებს, რომლებსაც მას მთელი კვირის განმავლობაში უგზავნიდნენ მაყურებლები. ასევე კვირაში ერთხელ მას საშუალება მიეცა ტელეფონით გასაუბრებოდა მაყურებლებს. გადაცემა გადიოდა ყოველდღე მაესტროს ეთერში 23:00.

## რესურსები ინტერნეტში
*გადაცემის გვერდი

კატეგორია:საქართველოს ტელეგადაცემები
მაიკლ მედსენი

**მაიკლ სორენ მედსენი** (; დ. 25 სექტემბერი, 1957 — გ. 3 ივლისი, 2025) — ამერიკელი მსახიობი, პოეტი და ფოტოგრაფი ირანული და დანიური ფესვებით. მიღებული აქვს მთავარი როლები ისეთ ფილმებში, როგორებიცაა „ცოფიანი ძაღლები“, „დონი ბრასკო“ და „მოკალი ბილი“.

## ბიოგრაფია
მედსენი დაიბადა ჩიკაგოში, ილინოისის შტატში. დედამისი, ელაინი — ემის ჯილდოს ლაურეატი სატელევიზიო პროდიუსერი, პოეტი და დრამატურგია, ხოლო მამამისი, კალვინ მედნესი — მეხანძრე. დედამისმა მიატოვა კორპორაციული ბიზნესი სამწერლო კარიერის გასაუმჯობესებლად. მედსენის ბებია და პაპა მამის მხრიდან დანიელები იყვნენ, ხოლო დედამისს ირანული და ამერიკული ფესვები ჰქონდა. მისი და ასევე მსახიობი ვირჯინია მედსენია. მას ასევე ჰყავს უფროსი და შერი. 

გარდაიცვალა 2025 წლის 3 ივლისს, ქალაქ მალიბუში, 67 წლის ასაკში, გულის შეტევით. 

## ფილმოგრაფია
## რესურსები ინტერნეტში
*

კატეგორია:დაბადებული 25 სექტემბერი
კატეგორია:დაბადებული 1957
კატეგორია:გარდაცვლილი 3 ივლისი
კატეგორია:გარდაცვლილი 2025
კატეგორია:ამერიკელი მსახიობები
კატეგორია:ამერიკელი კინორეჟისორები
კატეგორია:ამერიკელი პოეტები
კატეგორია:მსახიობები ანბანის მიხედვით
სათავგადასავლო თამაში

**სათავგადასავლო თამაში** — ვიდეო თამაში, სადაც მოთამაშე კისრულობს პროტოგონისტის როლის თამაშს ანტერაქტიულ სიუჟეტში, რომელიც განვითარებულია გამოკვლევებითა და თავსატეხების გადაჭრით ფიზიკური გამოწვევების გარეშე, როგორიცაა ბრძოლა. ტერმინს დასაბამი ეძლევა 1970-იანი წლების თამაშ Colossal Cave Adventure-იდან.

სათავგადასავლო თამაში მოიცავს ლიტერატურული ჟანრის ფართო ვარიანტებს, მათ შორის სამეცნიერო ფანტასტიკას, ფანტაზიას, მისტიკას, საშინელება ფანტასტიკასა და კომედიას. თითქმის ყველა სათავგადასავლო თამაში შექმნილია ერთი მოთამაშისთვის. ჟანრმა პოპულარობის პინკს მიაღწია 1980-იანი წლების ბოლოდან 1990-იანი წლების შუაში, როდესაც ბევრი მიიჩნევდა მას ყველაზე ტექნიკურად დაწინაურებულ ჟანრს. იგი დღესდღეობით ზოგჯერ მოხსენებულია ნიშა ჟანრად. Entertainment Software Association-ის მონაცემებზე დაყდნობით, 2007 წელს, სათავგადასავლო თამაშები მოიცავდა მთლიანი ვიდეო თამაშების 4.3%-ს, რომლებცმა მიაღწიეს წარმატებას გაყიდვებში აშშ-ში.

*
კატეგორია:ვიდეო თამაშის ჟანრები
კატეგორია:კომპიუტერული თამაშების ჟანრები
ექშენი (ვიდეო თამაშების ჟანრი)

**ექშენი** ან **მოქმედებითი თამაში** — ვიდეო თამაშის ჟანრი, რომელიც ხაზს უსვამს ფიზიკურ გამოწვევებს, მათ შორის კოორდინაციასა და დროის რეაქციას. ჟანრი შეიცავს განსხვავებულ ქვეჟანრებს, როგორებიცაა საბრძოლო თამაშები, შუტერი და პლატფორმერი.

მოქმედებით თამაშში, მოთამაშე ტიპურად აკონტროლებს პროტაგონისტის ავატარს. ავატარი იძულებულია გადალახოს თამაშის ეტაპები, შეაგროვოს საგნები, თავიდან აიცილოს დაბრკოლებები და დაამარცხოს მტრები სხვადასხვა თავდასხმებით. ეტაპის ან ეტაპების ჯგუფის ბოლოს, მოთამაშე ხშირად იძულებულია დაამარცხოს მოწინააღმდეგე დიდი ბოსი, რომელიც ჩვეულებისამებრ ყველა მანამდე არსებულ მტერზე დიდია. მტერი ებრძვის ავატარს და აკლებს მას სიცოცხლეს, თამაში კი მაშინ სრულდება, როდესაც მოთამაშე მოკვდება. ალტერნატიულად, მოთამაშე იგებს თამაშს ეტაპების ჯგუფის გადალახვის შემდეგ.

ბევრ მოქმედებით თამაშს აქვს დაუსრულებელი სიუჟეტი და შეიძლება ჰქონდეს ეტაპების განუსაზღვრელი რიცხვი. ასეთ თამაშებში, მოთამაშის მთავარი მიზანია დააგროვოს მაქსიმალური ქულა საგნების შეგროვებითა და მტრების განადგურებით.

= რესურსები ინტერნეტში =
* Action Video Games Sharpen Vision 20 Percent

კატეგორია:მოქმედებითი თამაშები
კატეგორია:ვიდეო თამაშის ჟანრები
კატეგორია:კომპიუტერული თამაშების ჟანრები
Mafia II

thumb|300px
**Mafia II** — არახაზოვანი მესამე პერსონაჟის მსროლელის ჟანრის ვიდეო თამაში, რომელიც გამოვიდა 2010 წელს. იგი არის Mafia: The City of Lost Heaven-ის გაგრძელება. მისი შემქმნელია 2K Czech, წარსულში ცნობილი, როგორც Illusion Softworks. თამაში გამოსცა 2K Games-მა.

Mafia 2-ის გამოცემის შესახებ პირველად განაცხადეს 2007 წლის აგვისტოში ლაიფციგის თამაშების კონვენციაზე. თამაში ხელმისაწვდომია შემდეგ პლატფორმებზე: Microsoft Windows, Xbox 360, PlayStation 3 და Mac OS X.

## რესურსები ინტერნეტში 
*ოფიციალური საიტი 
* 
* [*Mafia II* საიტზე Feral Interactive(https://ka.wikipedia.org/wiki/Feral_Interactive)]

კატეგორია:2010 წლის ვიდეო თამაშები
კატეგორია:Mafia (სერია)
კატეგორია:მესამე პერსონაჟის სროლები
კატეგორია:არახაზოვანი ვიდეო თამაშები
კატეგორია:Windows-ის თამაშები
კატეგორია:Xbox 360-ის თამაშები
კატეგორია:PlayStation 3-ის თამაშები
The Getaway: Black Monday

250px|thumb

**The Getaway: Black Monday** — მოქმედებით-სათავგადასავლო ჟანრის ვიდეო თამაში, რომელიც შექმნა Sony Computer Entertainment Europe-ის დამხმარე კომპანიამ, გუნდმა Soho-მ და გამოსცა 2004 წელს PlayStation 2-ისთვის. 

თამაშის სიუჟეტი ვითარდება ლონდონში და აღებული აქვს რეპლიკები ბრიტანული განგსტერული ფილმებიდან, როგორებიცაა *Get Carter*, *გრძელი კარგი პარასკევი* და *კარტი, ფული და ორი ლულა*. იგი არის The Getaway-ის გაგრძელება.

განსხვავებით Grand Theft Auto-ს, True Crime-ისა და Driver-ის სერიისგან, თამაშში გვხვდება ლიცენზირებული ტრანსპორტები, როგორებიცაა Renault, Brabus და Vauxhall. სულ არის 130 მართვადი ტრანსპორტი.

## რესურსები ინტერნეტში
*

კატეგორია:2004 წლის ვიდეო თამაშები
კატეგორია:PlayStation 2-ის თამაშები
კატეგორია:მესამე პერსონაჟის სროლები
გლობალური ადგილმდებარეობის განმსაზღვრელი სისტემა

200px|thumb|GPS Block II-F თანამგზავრის კონცეფცია
**გლობალური ადგილმდებარეობის განმსაზღვრელი სისტემა** (, შემოკლებით **GPS**) — აშშ-ის გლობალური სანავიგაციო სატელიტური სისტემა. იგი გვაწვდის საიმედო ადგილმდებარეობის განსაზღვრას, ნავიგაციასა და განრიგის სერვისებს მსოფლიოს მასშტაბით. იგი მუშაობს ნებისმიერ ამინდში, დღესა თუ ღამეში, ყველგან დედამიწაზე ან დედამიწასთან ახლოს.

GPS დამზადებულია სამი ნაწილისგაგან: 24-დან 32-მდე დედამიწის ორბიტის გარშემო მოძრავი თანამგზავრი, ოთხი საკონტროლო სადგური დედამიწაზე და GPS მიმღები, რომელიც მომხმარებელს უნდა გააჩნდეს. GPS სატელიტები კავშირის სიგნალს აძლევს სივრციდან, სადაც გამოყენებულია მომხმარებლის მიერ GPS მიმღები იმისათვის, რომ მიიღოს სამგანზომილებიანი მდებარეობა (განედი, გძედი, სიმაღლე) და დრო.

## რესურსები ინტერნეტში 
* გლობალური ადგილმდებარეობის განმსაზღვრელი სისტემა Open Directory Project-ზე.

კატეგორია:გეოდეზია
კატეგორია:გეოგრაფიული ტექნოლოგია
კატეგორია:GPS
კატეგორია:ნავიგაცია
კატეგორია:სანავიგაციო მოწყობილობები
კატეგორია:რადიო ნავიგაცია
კატეგორია:ამერიკული გამოგონებები
ქარაჯი

**ქარაჯი** () — ადმინისტრაციული ცენტრი თეირანის ოსტანში, ელბურსის კალთებზე. 2006 წლის მონაცემებით ქალაქში ცხოვრობდა 1,377,450-მდე კაცი.

## რესურსები ინტერნეტში 
*ქალაქ ქარაჯის საიტი  
*About Karaj city  

კატეგორია:ირანის ქალაქები
აჰვაზი

**აჰვაზი** () — ადმინისტრაციული ცენტრი ხუზისტანი ოსტანში. ქალაქში მიედინება მდინარე ქარუნი. 2006 წლის მონაცემებით ქალაქში ცხოვრობდა 1,338,126 კაცი, ქალაქის ფართობი 2,000/კმ²-ია . 

## რესურსები ინტერნეტში 
* ქალაქ აჰვაზის ოფიციალური საიტი  
* Union of Iranian Southern Universities  
* Foolad Ahvaz Football Club  
* Ahwaz Bazaar Directory 

კატეგორია:ირანის ქალაქები
დენის ჰოპერი

**დენის ლი ჰოპერი** (; დ. 17 მაისი, 1936 — გ. 29 მაისი, 2010) — ამერიკელი მსახიობი, რეჟისორი და არტისტი. ჰოპერი დაინტერესდა მსახიობობით და საბოლოოდ გახდა მსახიობების სტუდიის სტუდენტი. იგი პირველად გამოჩნდა ტელევიზიაში 1955 წელს. ითამაშა ჯეიმზ დინისთან ერთად ორ ფილმში, „უმიზეზოდ ამბოხებულისა“ და „გიგანტში“. შემდეგი ათი წლის განმავლობაში, ჰოპერი გამოდიოდა ხშირ-ხშირად ტელევიზიაში სტუმრის როლებში, ხოლო 1960-იანი წლების მიწურულს, ითამაშე მეორეხარისხოვანი როლი რამდენიმე ფილმში. მან გადაიღო და ითამაშა ფილმ „უდარდელი მხედარში“ (1969), რომელმაც მოიგო კანის კინოფესტივალის ჯილდო და ნომინირებული იყო ოსკარის საუკეთესო ორიგინალური სცენარის კატეგორიაში.

## ფილმოგრაფია
## რესურსები ინტერნეტში 
* 
* 

კატეგორია:დაბადებული 17 მაისი
კატეგორია:დაბადებული 1936
კატეგორია:გარდაცვლილი 29 მაისი
კატეგორია:გარდაცვლილი 2010
კატეგორია:ამერიკელი მსახიობები
კატეგორია:ამერიკელი კინორეჟისორები
კატეგორია:ჰოლივუდის დიდების ხეივანი
კატეგორია:მსახიობები ანბანის მიხედვით
ფრენკ ვინსენტი

მინი|250პქ|ფრენკ ვინსენტი
**ფრენკ ვინსენტი** (; დ. 14 აგვისტო, 1939 — 13 სექტემბერი, 2017) — ამერიკელი მსახიობი და მუსიკოსი. მისი აღსანიშნავი როლია ფილ ლეოტარდო „სოპრანოს კლანში“.

## ბიოგრაფია
იტალო-ამერიკელი ვინსენტი დაიბადა ჩრდილოეთ ადამსში, მასაჩუსეტში, მაგრამ გაიზარდა ჯერსში, ნიუ ჯერსში. მამამისი, ფრენკ ვინსენტ გატუზო უფრ. იყო ფოლადთან მომუშავე. ვინსენტს ჰყავს ორი ძმა: ნიკი და ჯიმი. მამამისი იყო ერთ-ერთი 6 ბავშვიდან (ლუსია, ფილიპო, ანტონიო, ფრენკი, ჯეიმზი, და სესილია). ექვსივე მათგანი დაიბადა იტალიელი იმიგრანების, ნიკოლა გატუზოსა და ფრანჩესკა დი პერის ოჯახში. მისი ბიძა მსახურობდა დიდ ბრიტანეთში მეორე მსოფლიო ომის დროს და დაქორწინდა ინგლისელ გოგონაზე, ასე რომ ფრენკს ჰყავს ინგლისელი ბიძაშვილი, სახელად მაიკლ გატუზო. იგი არის სიცილიური და ნეაპოლიტანური წარმოშობის.

## რესურსები ინტერნეტში
*

 
კატეგორია:ამერიკელი მსახიობები
კატეგორია:ამერიკელი მუსიკოსები
კატეგორია:დაბადებული 14 აგვისტო
კატეგორია:დაბადებული 1939
კატეგორია:გარდაცვლილი  13 სექტემბერი
კატეგორია:გარდაცვლილი  2017
კატეგორია:მსახიობები ანბანის მიხედვით
მაესტრო (ტელეკომპანია)

**მაესტრო** — ტელეკომპანია საქართველოში. შეიქმნა 1995 წლის თებერვალში. სტუდია „მაესტროს“ გავრცელების არეალი AAGB AGB-ს (დღესდღეობით ერთადერთი კომპანია საქართველოში, რომელიც სატელევიზიო რეიტინგებს იკვლევს) კვლევის მონაცემების მიხედვით, თბილისის  მოსახლეობის 50% იყენებს საკაბელო ქსელის მომსახურებას. (დაახლოებით 550000 მაყურებელი).

## რესურსები ინტერნეტში 
* ტელეკომპანია მაესტროს საიტი

## სქოლიო 
კატეგორია:საქართველოს ტელეკომპანიები
კატეგორია:სატელევიზიო არხები
კატეგორია:ქართული სატელევიზიო არხები
პიტერ ფონდა

**პიტერ ფორდა** (; დ. 23 თებერვალი, 1940 — გ. 16 აგვისტო, 2019 , ლოს-ანჯელესი, კალიფორნია) — ამერიკელი მსახიობი. იგი არის ჰენრი ფონდას შვილი და ჯეინ ფონდას ძმა, ბრიჯიტისა და ჯასტინის მამა.

## ბიოგრაფია 
ფონდა დაიბადა ნიუ-იორკში. თავდაპირველად მან მსახიობობის სწავლდა დაიწყო ომაჰაში, ნებრასკაში, მამამისის სახლში. ამის შემდეგ იგი შეუერთდა ომაჰის სახალხო დრამატულ თეატრს, სადაც ბევრმა ცნობილმა მსახიობმა (მათ შორის მისმა მამამ და მარლონ ბრანდომ) იპოვა თავიანთი კარიერა.

## ფილმოგრაფია
## რესურსები ინტერნეტში 
* 
* 

კატეგორია:ამერიკელი კინორეჟისორები
კატეგორია:დაბადებული 23 თებერვალი
კატეგორია:დაბადებული 1940
კატეგორია:გარდაცვლილი 16 აგვისტო
კატეგორია:გარდაცვლილი 2019
კატეგორია:ნიუ-იორკელები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი ათეისტები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ვიდეო თამაშების მსახიობები
კატეგორია:ინგლისელი ამერიკელები
კატეგორია:გერმანელი ამერიკელები
კატეგორია:ნორვეგიელი ამერიკელები
კატეგორია:შოტლანდიელი ამერიკელები
კატეგორია:მსახიობები ანბანის მიხედვით
კატეგორია:ნიუ-იორკში დაბადებულები
კობა დავითაშვილი

**კობა დავითაშვილი** (დ. 31 ივლისი, 1971, თბილისი — გ. 2 დეკემბერი, 2020, იქვე) — ქართველი პოლიტიკოსი, საქართველოს ხალხის პარტიის ლიდერი, საქართველოს პარლამენტის ოთხი მოწვევის (1999, 2004, 2008, 2012) დეპუტატი.

## ბიოგრაფია
დავითაშვილი დაიბადა ქალაქ თბილისში. სკოლის დამთავრების შემდეგ დაამთავრა თბილისის სახელმწიფო უნივერსიტეტი. 1993 წელს მონაწილეობდა ქართულ–აფხაზურ შეიარაღებულ კონფლიქტში, მსახურობდა არტილერიის გაერთიანების ოცმეთაურად. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „საქართველოს მოქალაქეთა კავშირი“ და 2004-2006 წლებში — საქართველოს მე-6 მოწვევის პარლამენტის წევრი (თბილისის გლდანის მაჟორიტარი), საარჩევნო ბლოკი: „სააკაშვილი — ნაციონალური მოძრაობა“. 2006 წლის ნოემბრამდე იყო საქართველოს კონსერვატიული პარტიის თავმჯდომარე. 2006 წლის ნოემბერში კონსერვატიული პარტიის რიგები დატოვა, მას შემდეგ, რაც იმავე წლის ოქტომბერში ქართულმა ტელევიზიებმა გაავრცელეს ვიდეომასალა, რომელშიც დავითაშვილი იღებდა ქრთამს პარტიულ სიაში კანდიდატის შეყვანის სანაცვლოდ.

დავითაშვილი 2007 წლის 7 ნოემბერს ხელისუფლების მხრიდან აქციის ძალადობრივად დაშლის დროს ერთ-ერთი დაზარალებულია. ის ფიქრობდა, რომ საპროტესტო აქციაზე მასზე თავდასხმას ორგანიზება ყოფილმა პრეზიდენტმა, მიხეილ სააკაშვილმა გაუწია. ამავე ბლოკის სიით 2010 წლის ადგილობრივ არჩევნებში გახდა თბილისის საკრებულოს წევრი. იყო საკრებულოს იურიდიულ საკითხთა და ადამიანის უფლებათა კომისიის წევრი. 2012 წლის 1 ოქტომბრის საპარლამენტო არჩევნების შედეგად გახდა საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“ (2012-2016).

2013 წელს კობა დავითაშვილმა საქართველოს მთავრობასთან უთანხმოების გამო მალე დატოვა საპარლამენტო უმრავლესობა და კენჭი იყარა საპრეზიდენტო არჩევნებში. დავითაშვილმა განაცხადა, რომ დატოვებდა პოლიტიკას, თუ ვერ მოაგროვებდა ხმათა 3%-ს. არჩევნებში ხმათა 0,6%-ის მიღების შემდეგ განაცხადა, რომ აქტიურ პოლიტიკას ტოვებდა.

2017 წელს დაუდგინდა ე.წ. ბეხტერევის დაავადება. 2020 წლის ნოემბერში ჯანმრთელობის გაუარესების გამო ალადაშვილის კლინიკაში გადაიყვანეს. 25 ნოემბრიდან მართვით სუნთქვაზე იმყოფებოდა. გარდაიცვალა 2 დეკემბერს. გარდაცვალების მიზეზი გახდა პოლიორგანული უკმარისობა, მას განუვითარდა სეფსისი და სეპტიური შოკი. დაკრძალეს მშობლიურ სოფელ ნიაბში, წმინდა გიორგის სახელობის ტაძრის ეზოში.

საქართველოს პრეზიდენტმა სალომე ზურაბიშვილმა კობა დავითაშვილი, გარდაცვალების შემდეგ, ღირსების მედლით დააჯილდოვა (7 ნოემბერი, 2021).

## პირადი და ოჯახური ცხოვრება
დავითაშვილს დარჩა მეუღლე და ხუთი შვილი.

## რესურსები ინტერნეტში
*კობა დავითაშვილი: მინი-დოსიე და ინტერვიუ (ააფ-მენეჯმენტი, 2010-04-29 21:11)
*კობა დავითაშვილის დოსიე „საქართველოს იუსტიციის უმაღლესი საბჭოს“ ვებ-საიტზე 

## სქოლიო 
კატეგორია:დაბადებული 31 ივლისი
კატეგორია:დაბადებული 1971
კატეგორია:გარდაცვლილი 2 დეკემბერი
კატეგორია:გარდაცვლილი 2020
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კობა
კატეგორია:საქართველოს ღირსების მედლით დაჯილდოებულები
Retrospective EPs

***Retrospective EPs*** — ინგლისური როკ-ჯგუფ Keane-ის ციფრული EP-ების სერია. მისი პირველი დისკი, ''Everybody's Changing'', გამოიცა 2008 წელს.

### სიმღერების სია 
# დემო ვერსია
# დემო ვერსია (2002)
# Fierce Panda-ს ვერსია
# საკონცერტო ჩანაწერი, რადიოსესიიდან
# Fly To Me — დემო ვერსია (სინგლის B-გვერდის დემო ჩანაწერი)
# Into The Light — დემო ვერსია (სიმღერა არ გამოცემულა)
# ინტერვიუ ტომ ჩაპლინთან

## რესურსები ინტერნეტში 
* ჯგუფის დისკოგრაფია

## სქოლიო 
კატეგორია:Keane-ის ალბომები
კატეგორია:2008 წლის EP-ები
კატეგორია:2008 წლის საკონცერტო ალბომები